OSNOVNA ŠKOLA JURE KAŠTELANA

Zagreb, Ul. Vladimira Ruždjaka 2a

E-mail:ured@os-jkastelana-zg.skole.hr

KLASA: 112- 02/25-02/2

URBROJ:251-201-25-01

Zagreb, 17.02.2025.

Na temelju članaka 9.,10.,11.,12. i 13. Pravilnika o postupku zapošljavanja te procjeni i vrednovanju kandidata za zapošljavanje, a vezano uz raspisani natječaj KLASA:112-02/25-01/1, URBROJ:251-201-25-01 od 5.02.2025. godine, objavljen na mrežnim stranicama i oglasnim pločama Hrvatskog zavoda za zapošljavanje, te mrežnoj stranici i oglasnoj ploči Osnovne škole Jure Kaštelana za zasnivanje radnog odnosa za radno mjesto:

-učitelj/ica matematike, 1 izvršitelj/ica, na određeno puno radno vrijeme ( 40 sati tjednog radnog vremena)

Povjerenstvo za procjenu i vrednovanje kandidata objavljuje:

ODLUKU

o mjestu, vremenu, području, obliku i trajanju provjere

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje, sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja Povjerenstvo će pozvati na procjenu putem elektroničke pošte na adresu koja je dostavljena u prijavi na natječaj.

Povjerenstvo je odlučilo da će se izvršiti procjena usmeno putem razgovora (intervjua).

Usmeni razgovor (intervju) za radno mjesto:

* Učitelj/ica matematike, 1 izvršitelj/ica, na određeno, puno radno vrijeme (40 sati tjednog radnog vremena) će se održati dana 21.02.2025. godine u prostoru OŠ Jure Kaštelana, Zagreb, Vladimira Ruždjaka 2A s početkom u 13,10 sati.

Na usmenom razgovoru Povjerenstvo utvrđuje:

Stručna znanja, vještine, interese, motivaciju kandidata za rad u Školi te procjenjuje dodatna znanja i edukacije, dosadašnje radno iskustvo i postignuća u radu.

Minimalno trajanje usmenog razgovora (intervjua) po kandidatu je do 10 minuta.

Svaki član Povjerenstva kandidatima ima pravo postaviti do tri pitanja iz područja provjere, navedenih u ovoj odluci koja se vrednuju od strane svakog člana Povjerenstva pojedinačno bodovima od 0 do 5 i na kraju razgovora se zbrajaju.

Ako kandidat/kinja ne pristupi usmenom razgovoru, smatra se da je odustao/la od prijave na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije početka razgovora.

Provjeri ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon provedenog razgovora (intervjua) Povjerenstvo utvrđuje rang listu kandidata prema ukupnom broju bodova ostvarenih na razgovoru.

Izvješće s rang listom o provedenom postupku vrednovanja kandidata Povjerenstvo dostavlja ravnatelju.

Na temelju dostavljene rang liste kandidata ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.

Ravnatelj donosi odluku između tri najbolje rangirana kandidata prema broju bodova.

POVJERENSTVO:

Elena Boljkovac, predsjednik

Daliborka Zappalorto Rotim, član

Aleksandra Feldin Banić, član